124 C. PLINII HIST. NAT. LIB. XVI. 



De fistulatoriis. De Orchomenia arundine, et aucupatoria, et 

 piscatoria. 



LXVI. Plura autem gnera. A lia spissior, densiorque 

 geniculis, brevibus internodiis. Alia rarior, majoribus : 

 tenuiorque et ipsa. Calamus vero alius totus concavus , 

 quem syringiam vocant , utilissimus fistulis , quoniam 

 nihil est ei cartilaginis atque carnis. Orchomenius est 

 continuo foramine pervius, quem auleticum vocant: hic 

 tibiis utilior , fistulis ille. Est alius crassiore ligno , et 

 tenui foramine, hune totum fungosa replet medulla. 

 Alius brevior, alius procerior, exilior, crassiorque. Fru- 

 ticosissimus , qui vocatur donax , non nisi in aqua- 

 ticis natus : quoniam et haec differentia est : multum 

 prlata arundine, quae in siccis proveniat. Suum genus 

 sagittario calamo , ut diximus : sed Cretico longissimis 

 internodiis, obsequentique , quo libeat flecti, calefacto. 

 Differentias faciunt et folia non multitudine, verum et 

 colore. Varia Laconicis, et ab ima parte densiora, qua- 

 les in totum circa stagna gigni putant , dissimiles amni- 

 cis, longisque vestiri tunicis, spatiosiusa nodo scandente 

 complexu. Est et obliqua arundo , non in excelsitatem 

 nascens , sed juxta terram fruticis modo se spargens , 

 suavissima in teneritate animalibus. Vocatur a quibus- 

 dam elegia. Est et in Italia nascens adarca nomine , pa- 



